Diari Oficial de la Generalitat Valenciana


Sumari del DOGV 3982, del 19-04-2001 (2001/3243)

ORDRE de 26 de març de 2001, de la Conselleria de Cultura i Educació, per la qual es concedix una ajuda als alumnes que han obtingut Premi Extraordinari de Batxillerat Unificat i Polivalent corresponent al curs acadèmic 1999-2000.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3982

Data del DOGV
:   19-04-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/3243


Organisme emissor
:   Conselleria de Cultura i Educació

Tipus de document
:   Ordre

ORDRE de 26 de març de 2001, de la Conselleria de Cultura i Educació, per la qual es concedix una ajuda als alumnes que han obtingut Premi Extraordinari de Batxillerat Unificat i Polivalent corresponent al curs acadèmic 1999-2000. [2001/M3243]
  
L'Ordre de 10 de febrer de 1992, de la Conselleria de Cultura, Educació i Ciència, va establir els requisits i el procediment per a la concessió dels premis extraordinaris de Batxillerat en la Comunitat Valenciana.
  
Per la Resolució de 18 de setembre de 2000, de la Direcció General d'Ordenació i Innovació Educativa i Política Lingüística (DOGV 27.09.2000), es convoquen els premis extraordinaris de Batxillerat Unificat i Polivalent en la Comunitat Valenciana corresponents al curs 1999-2000.
  
Després de realitzar les proves corresponents, segons les instruccions dictades a tal efecte per la Direcció General d'Ordenació i Innovació Educativa i Política Lingüística, la Resolució de 17 de gener de 2001, de la Direcció General d'Ordenació i Innovació Educativa i Política Lingüística (DOGV 12.02.2001), adjudica 23 premis extraordinaris de Batxillerat Unificat i Polivalent.
  
Desitjant distingir els alumnes que han realitzat de forma més brillant els estudis de Batxillerat, la Llei 12/2000, de 28 de desembre, de Pressupostos de la Generalitat Valenciana per a l'exercici 2001, preveu en la línia T2145000 la subvenció de dos milions de pessetes per a alumnes que han obtingut Premi Extraordinari de Batxillerat Unificat i Polivalent.
  
Per tot això i fent ús de les atribucions que tinc conferides
  
ORDENE
  
Primer
  
L'import destinat als premis extraordinaris de Batxillerat Unificat i Polivalent de la Comunitat Valenciana corresponents al curs acadèmic 1999-2000 ascendix a la quantitat d'un milió cent cinquanta mil pessetes. El pagament de la present subvenció serà a càrrec de l'aplicació pressupostària 51.22.688.41 línia de subvenció T2145000 del capítol IV del Pressupost de la Generalitat Valenciana per a l'exercici 2001.
  
Segon
  
Cada un dels alumnes que ha obtingut Premi Extraordinari de Batxillerat Unificat i Polivalent corresponent al curs 1999-2000 rebrà una ajuda de cinquanta mil pessetes.
  
Tercer
  
Tenen dret a percebre esta ajuda els alumnes mencionats en la Resolució de 17 de gener de 2001 (DOGV 12.02.2001), de la Direcció General d'Ordenació i Innovació Educativa i Política Lingüística, per la qual s'adjudiquen 23 premis extraordinaris de Batxillerat Unificat i Polivalent.
  
Disposicions finals
  
Primera
  
Esta ordre entrarà en vigor l'endemà de la seua publicació en el Diari Oficial de la Generalitat Valenciana.
  
Segona
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, contra esta ordre, que posa fi a la via administrativa, podrà interposar-se potestativament recurs de reposició o, directament, recurs contenciós administratiu, en els terminis i davant dels òrgans que s'indica tot seguit:
  
a) El recurs de reposició s'haurà d'interposar davant de la Conselleria de Cultura, Educació i Ciència, en el termini d'un mes comptador a partir de l'endemà de la publicació de l'ordre
  
b) El recurs contenciós administratiu s'haurà interposar davant del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la publicació de l'ordre.
  
València, 26 de març de 2001
  
El conseller de Cultura i Educació,
  
MANUEL TARANCÓN FANDOS